

**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HIV/1131-7/2024.

Napirend sorszáma:

**Előterjesztés**

**Hévíz Város Önkormányzat Képviselő-testületének**

**2024. február 29-ei rendes nyilvános ülésére**

**Tárgy:** Önkormányzati rendelet kihirdetett szövegétől történő eltérésről szóló önkormányzati rendelet megalkotása

**Az előterjesztő:** Papp Gábor polgármester

**Készítette:**  Bertalanné dr. Gallé Vera hatósági osztályvezető

**Megtárgyalta:** Ügyrendi és Jogi Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

Hévíz Város Önkormányzat Képviselő-testülete 2024. február 8-ai rendkívüli ülésén fogadta el a szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet módosításáról szóló 3/2024. (II. 8.) önkormányzati rendeletet (továbbiakban: Módosító Ör.) 2024. április 1. napi hatályba lépéssel.

A Módosító Ör. 1. melléklete tartalmazza a szociális ellátások új térítési díjait. A Módosító Ör. kihirdetését követően Varga András intézményvezető jelezte, hogy a szociálisan rászorultak részére biztosított étkezés esetében a megállapított térítési díj meghatározásánál nem került sor a kerekítési szabály alkalmazására.

A személyes gondoskodást nyújtó szociális ellátások térítési díjáról szóló 29/1993. (II. 17.) Kormány rendelet 3. § (4) bekezdése értelmében az intézményi térítési díjat és a személyi térítési díjat az 1 és 2 forintos címletű érmék bevonása következtében szükséges kerekítés szabályairól szóló 2008. évi III. törvény 2. §-ának megfelelő módon kerekítve kell meghatározni. A Módosító Ör.-ben jelenleg a szociális étkezők térítési díja 1.276,-Ft-ban került meghatározásra, melyet korrigálni szükséges 1.275,-Ft-ra.

A jogalkotásról szóló 2010. évi CXXX. törvény (továbbiakban: Jat.) lehetőséget ad arra, hogy a jogalkotó rendelkezzen arról, hogy a már kihirdetett, de még hatályba nem lépett jogszabályi szöveg a kihirdetett szövegtől eltérő szöveggel lépjen hatályba.

*„Jat. 9. § (1) Nem hatályos jogszabály vagy jogszabályi rendelkezés nem módosítható vagy helyezhető hatályon kívül.*

*(2) \*  Ha a szabályozás célja másként nem érhető el, a jogalkotói hatáskörrel rendelkező szerv vagy személy jogszabályban rendelkezhet úgy, hogy a kihirdetett, de még hatályba nem lépett jogszabályi rendelkezés a kihirdetett szövegtől eltérő szöveggel lép hatályba, vagy a kihirdetett, de még hatályba nem lépett jogszabály vagy jogszabályi rendelkezés nem lép hatályba.*

*(3) \*  A kihirdetett, de még hatályba nem lépett jogszabály vagy jogszabályi rendelkezés tartalmának a (2) bekezdés szerinti megváltoztatását vagy hatályba nem lépését kimondó jogszabályi rendelkezés hatálybalépésének időpontját úgy kell meghatározni, hogy az megegyezzen azzal az időponttal, amikor a kihirdetett, de még hatályba nem lépett jogszabály vagy jogszabályi rendelkezés hatályba lépett volna.”*

Jelen esetben indokolt, hogy a Módosító Ör. 1. melléklete a kihirdetett, de még hatályba nem lépett szövegtől eltérően lépjen hatályba és tartalmazza a kerekített, 1.275,-Ft összeget.

**Tisztelt Képviselő-testület!**

Kérem, hogy az előterjesztést megvitatni és a rendelet-tervezetet elfogadni szíveskedjenek.

A rendelet-tervezet elfogadása minősített többséget igényel.

**2.**

**Hévíz Város Önkormányzat Képviselő-testületének**

**.../…. (… . …) önkormányzati rendelete**

**a szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet módosításáról szóló 3/2024. (II. 8.) önkormányzati rendelet kihirdetett szövegétől történő eltérésről**

Hévíz Város Önkormányzata Képviselő-testülete a szociális igazgatásról szóló 1993. évi III. törvény 58/B. § (2) bekezdésében, a 62. § (2) bekezdésében, a 92. § (1)-(2) bekezdésében, a 115. § (1) és (3) bekezdésében, továbbá a gyermekek védelméről és a gyámügyi igazgatásról szóló 1997. évi XXXI. törvény 29. § (1) bekezdésében, 32. § (1) bekezdés d) pontjában, 131. § (1) bekezdésében, 137. § (1) bekezdésében, 148. § (5) bekezdésében, 162. § (5) bekezdésében kapott felhatalmazás alapján, Magyarország Alaptörvénye 32. cikk (1) bekezdés a) pontjában és Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. és 8a. pontjában foglalt feladatkörében eljárva a következőket rendeli el:

**1. §**

A szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet módosításáról szóló 3/2024. (II. 8.) önkormányzati rendelet 1. melléklete helyébe az 1. melléklet lép.

**2. §**

Ez a rendelet 2024. április 1-jén lép hatályba.

dr. Tüske Róbert Papp Gábor

jegyző polgármester

*1. melléklet a …./…………... ( ) önkormányzati rendelethez*

|  |  |  |  |  |  |  |  |
| --- | --- | --- | --- | --- | --- | --- | --- |
|  | A | B | C | D | |  |  |
| Sorszám | Személyes gondoskodás megnevezése | Mennyiség egysége | Szolgáltatási önköltség | Fizetendő intézményi térítési díj | |  | |
| 1. | Étkeztetés szállítási díja | Ft/adag | 286 | 280 | |  | |
| 2. | Házi segítségnyújtás | Ft/fő/gon-dozási óra | 4 143 | 1 200 | |  | |
| 3. | Jelzőrendsze-res házi segítségnyújtás | Ft/ellátási nap | 125 |  | 100 |  |  |
| 4. | Nappali ellátás - Idősek klubja tartózkodás | Ft/fő/ellá-tási nap | 1 941 | 0 | |  | |
| 5. | Ápolást-gondozás nyújtó intézményi és rehabilitációs intézményi ellátás (Idősek Otthona) | Ft/fő/ellátási nap | 18 246 | 7 000 | |  | |
|  |  |  |  |  |  |  |  |
|  | A | B | C | D | E | F | G |
| Sorszám | Személyes gondoskodás megnevezése | Mennyiség egysége | Nyersanyag ktg. | Rezsiköltség | Nettó intézményi térítési díj | ÁFA | Fizetendő bruttó intézményi térítési díj |
| 6. | Étkeztetés szociálisan rászorultak részére | Ft/fő/adag | 558 | 447 | 1 005 | 271 | **1 275** |
|  |  |  |  |  |  |  |  |
|  | A | B | C | D | E | F | |
| Sorszám | Személyes gondoskodás megnevezése | Mennyiség egysége | Szolgáltatási önköltség | Normatív állami hozzájárulás | Számított intézményi térítési díj | Fizetendő intézményi térítési díj | |
| 7. | Bölcsődei gondozás | Ft/fő/nap | 10 784 | 8 079 | 2 705 | 1000 | |

**3.**

**Általános indokolás**

A szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet módosításáról szóló 3/2024. (II. 8.) önkormányzati rendeletet 1. mellékletében szereplő szociális étkezési térítési díj meghatározásánál nem került sor a személyes gondoskodást nyújtó szociális ellátások térítési díjáról szóló 29/1993. (II. 17.) Kormány rendelet 3. § (4) bekezdésében előírt kerekítési szabály alkalmazására. Ennek megfelelően szükségessé vált a kihirdetett módosító önkormányzati rendelet felülvizsgálata annak hatályba lépése előtt.

**Részletes indokolás**

**Az 1. §-hoz**

A kihirdetett szövegtől eltérő tartalom szerinti hatályba lépésről szól.

**A 2. §-hoz**

Hatályba léptető rendelkezés.

**4.**

**Előzetes hatásvizsgálat**

**a jogalkotásról szóló 2010. évi CXXX. törvény 17. § (1) bekezdése alapján**

**A rendelet-tervezet címe**: A szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet módosításáról szóló 3/2024. (II. 8.) önkormányzati rendelet kihirdetett szövegétől történő eltérésről

**Társadalmi-gazdasági hatása**: nem releváns

**Költségvetési hatása**: nem releváns

**Környezeti, egészségi hatása**: nem releváns

**Adminisztratív terheket befolyásoló hatása**: nem releváns

**Egyéb hatása**: Nincs.

**A rendelet megalkotásának szükségessége**: A személyes gondoskodást nyújtó szociális ellátások térítési díjáról szóló 29/1993. (II. 17.) Kormány rendelet 3. § (4) bekezdésében előírt kerekítési szabály alkalmazását biztosítja.

**A rendelet megalkotása elmaradása esetén várható következmények**:

Kerekítési szabályoktól való eltérés törvényességi felügyeleti eljárást vonhat maga után.

**A rendelet alkalmazásához szükséges feltételek**: A jogszabály alkalmazásához szükséges személyi, szervezeti, tárgyi feltételek nem változnak, azok rendelkezésre állnak.

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Bertalanné Dr. Gallé Vera** | **Hatósági osztályvezető/ az előterjesztés készítője** |  |  |
| **Szintén László** | **Közgazdasági osztályvezető/pénz-ügyi ellenőrzés** |  |  |
| **dr. Tüske Róbert** | **törvényességi felülvizsgálat** |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| **Varga András** | **TASZII Intézményvezető** |  |  |